Γουίλ Τσέρι

Ο Γουίλ Τσέρι (Όκλαντ Καλιφόρνια, 8 Φεβρουαρίου 1991) είναι Αμερικανός επαγγελματίας καλαθοσφαιριστής. Με ύψος 1,85 μέτρα αγωνίζεται στη θέση του πόιντ γκαρντ για την γερμανική Ρίζεν Λούντβιγκσμπουργκ.

Κολεγιακή σταδιοδρομία 
Σε 116 αγώνες με τους Μοντάνα Γκρίζλις (104 ως βασικός), ο Τσέρι είχε μέσο όρο 12,8 πόντους (με ποσοστό ευστοχίας 43%), 3,6 ριμπάουντ, 3,4 ασίστ και 2,3 κλεψίματα σε 30,7 λεπτά ανά αγώνα. Ονομάστηκε τρεις φορές στην πρώτη ομάδα All-Big Sky Conference, ήταν ο Big Sky Αμυντικός της Χρονιάς τις περιόδους 2011-12 και 2012-13 και είναι ο έβδομος στη λίστα με τους κορυφαίους σκόρερ όλων των εποχών σε κολεγιακό επίπεδο, με 1.484 πόντους.

Επαγγελματική σταδιοδρομία

Περίοδος 2013-14 
Αφού δεν επιλέχτηκε στο NBA ντραφτ του 2013, ο Τσέρι εντάχθηκε στους Νιου Ορλίνς Πέλικανς για το Σάμερ Λιγκ του 2013. Στις 13 Φεβρουαρίου 2014, αποκτήθηκε από τους Κάντον Τσαρτζ του NBA Development League.

Περίοδος 2014-15 
Τον Ιούλιο του 2014, εντάχθηκε στους Κλίβελαντ Καβαλίερς για το Σάμερ Λιγκ 2014. Στις 3 Αυγούστου 2014, υπέγραψε με τους Τορόντο Ράπτορς. Ωστόσο, αργότερα αποδεσμεύτηκε στις στις 25 Οκτωβρίου 2014. Στις 2 Νοεμβρίου 2014, επανεντάχθηκε στους Κάντον Τσαρτζ. Αργότερα εκείνη την ημέρα, υπέγραψε με τους Καβαλίερς. Στις 30 Νοεμβρίου 2014, αποδεσμεύτηκε από τους Καβαλίερς αφού είχε 8 συμμετοχές, με μέσο όρο 1,9 πόντους και 1 ασίστ ανά αγώνα. Στις 7 Δεκεμβρίου 2014, υπέγραψε με τη λιθουανική Ζαλγκίρις Κάουνας για το υπόλοιπο της σεζόν. Στις 6 Ιουνίου 2015, βοήθησε τη Ζαλγκίρις να κερδίσει το πέμπτο συνεχόμενο Πρωτάθλημα Λιθουανίας.

Περίοδος 2015-16 
Τον Ιούλιο του 2015, εντάχθηκε στους Σαν Αντόνιο Σπερς για το Σάμερ Λιγκ 2015. Την 1η Σεπτεμβρίου 2015, υπέγραψε με τη γερμανική Άλμπα Βερολίνου για την περίοδο 2015-16. Με την Άλπμα κέρδισε το Κύπελλο Γερμανίας.

Περίοδος 2016-17 
Τον Αύγουστο του 2016, υπέγραψε με τη Γκαζιαντέπ του Πρωταθλήματος Τουρκίας.

Περίοδος 2017-18 
Στις 29 Ιουλίου 2017, υπέγραψε με την Κροατική Τσεντεβίτα Ζάγκρεμπ για την περίοδο 2017-18.

Περίοδος 2018-19 
Στις 8 Οκτωβρίου 2018, υπέγραψε με τους Γκόλντεν Στέιτ Ουόριορς. Αποδεσμεύτηκε τρεις ημέρες αργότερα.  Μετακινήθηκε στη θυγατρική των Ουόριορς στη G League, τους Σάντα Κρουζ Ουόριορς. Στις 13 Απριλίου 2019, υπέγραψε στον Ολυμπιακό μέχρι το τέλος της περιόδου 2018-19.

Περίοδος 2019-20 
Ξεκίνησε την σεζόν στον Ολυμπιακό, όμως στις 15 Ιανουαρίου του 2020 αφέθηκε ελεύθερος. Στις 13 αναμετρήσεις στις οποίες αγωνίστηκε στην Ευρωλίγκα, ο Τσέρι είχε μέσο όρο 5,4 πόντους, 2 ριμπάουντ και 1,7 ασίστ. Στις 26 Ιανουαρίου 2020, συμφώνησε με την ιταλική Ρέτζιο Εμίλια.

Περίοδος 2021-22 
Αφού την αγωνιστική περίοδο 2020-21 δεν αγωνίστηκε, στις 12 Αυγούστου 2021 υπέγραψε συμβόλαιο συνεργασίας με την ισραηλινή Χάποελ Εϊλάτ. Με την Χάποελ αγωνίστηκε σε έναν αγώνα του Πρωταθλήματος Ισραήλ. Στις 29 Σεπτεμβρίου 2021, υπέγραψε στην ρουμάνικη Κλουζ. Στις 30 Οκτωβρίου, μετακόμισε στη Γερμανία για λογαριασμό των Φράπορτ Σκαϊλάινερς.

Περίοδος 2022-23 
Στις 28 Δεκεμβρίου 2022, υπέγραψε συμβόλαιο με την Ρίζεν Λούντβιγκσμπουργκ.

Τίτλοι-Διακρίσεις

Συλλογικοί

Ζάλγκιρις Κάουνας 

 Πρωτάθλημα Λιθουανίας: (2015)

Άλμπα Βερολίνου 

 Κύπελλο Γερμανίας: (2016)

Τσεντεβίτα 

 Πρωτάθλημα Κροατίας: (2018)
 Κύπελλο Κροατίας: (2018)
 Σούπερ Καπ ABA: (2017)

Ατομικοί 

 MVP Κυπέλλου Κροατίας: (2018)

Στατιστικά σταδιοδρομίας

ΝΒΑ

Κανονική σεζόν

Ευρωλίγκα

Προσωπική ζωή 
Είναι ο γιος του Yvette Martin και έχει έναν μικρότερο αδελφό, το Marsean.  

Στις 27 Απριλίου 2013, ο Τσέρι συνελήφθη για διατάραξη της τάξης και αντίσταση κατά της αρχής, αφού συμμετείχε σε έναν καυγά μπροστά από το Bar Stockman στη Μισούλα .

Παραπομπές

Εξωτερικοί σύνδεσμοι 

 Στατιστικά σταδιοδρομίας και πληροφορίες παίκτη από το Basketball-Reference.com 
 Προφίλ στο euroleague.net 
 Προφίλ στο fiba.com 
 Προφίλ στο nbadleague.com 
 Προφίλ στο gogriz.com 
 Προφίλ στο Twitter 

Αμερικανοί καλαθοσφαιριστές
Πόιντ γκαρντ
Καλαθοσφαιριστές Σάντα Κρουζ Ουόριορς
Καλαθοσφαιριστές Κάντον Τσαρτζ
Καλαθοσφαιριστές Κλίβελαντ Καβαλίερς
Καλαθοσφαιριστές Ζάλγκιρις Κάουνας
Καλαθοσφαιριστές Πρωταθλήματος Λιθουανίας
Καλαθοσφαιριστές Γκαζιαντέπ
Καλαθοσφαιριστές Τσεντεβίτα Ζάγκρεμπ
Καλαθοσφαιριστές Άλμπα Βερολίνου
Καλαθοσφαιριστές Ρίζεν Λούντβιγκσμπουργκ
Καλαθοσφαιριστές Πρωταθλήματος Γερμανίας
Καλαθοσφαιριστές ΟΣΦΠ
Ξένοι καλαθοσφαιριστές στην Ελλάδα